În prezent, în staţiile de metrou există 37 de automate de cartele, însă doar 28 sunt funcţionale. Restul de nouă vor fi reparate până la sfârşitul lunii viitoare, promit oficialii Metrorex.

Iar din iulie, călătorii vor putea folosi cardul şi la ghişee, dar şi direct la aparatele de taxare, dacă au carduri contactless. Metrorex nu va prelungi însă programul la ghişee, care va rămâne tot până la orele 22:00.

Problema a fost semnalată în urmă cu câteva zile de ministrul Justiţiei Raluca Prună, care a fost nevoită să renunţe la călătorie pentru că nu a avut de unde să-şi cumpere o cartelă.